Trincomalee fort

Trincomalee fort (portugali keeles Forte de Triquinimale; hiljem hollandi ja prantsuse keeles Fort Frederick 'Fredericki fort' ning inglise keeles Fort Fredrick 'Fredricki fort'; tamili keeles திருகோணமலை கோட்டை, latiniseeritult Tirukōṇamalai Kōṭṭai; singali keeles ත්‍රිකුණාමලය බලකොටුව, latiniseeritult Thrinkunamalaya Balakotuwa) on Portugali ajal ehitatud fort Trincomalee linnas Sri Lanka kirderannikul, peamine osa Trincomalee kindlusest.

Portugal vallutas Filipe II juhtimisel 1619. aastal Jaffna kuningriigi. Portugallased rajasid vana hindu templi Koneswarami ('tuhande samba tempel') varemetele 1624. aastaks kolmnurkse reduudi, mis oli varustatud Taani sõjalaevadelt vallutatud suurtükkidega. 

Trincomalee oli Kolmekümneaastase sõja ajal mitme lahingu sündmuspaik. Sel ajal vallutasidki fordi madalmaalased 1639. aastal admiral Adam Westerwoldi (1580–1639) juhtimisel.

vasakul|thumb|Lõunavaade fordile 1755. aastal.Madalmaade Rahvusarhiiv
1665. aastal ehitati uus fort Prantsuse ja Inglise võimalike rünnakute tõrjumiseks. Sellele anti uus nimi "Fredericki fort".

1672. aastal ründasid madalmaalasi Prantsusmaa, Inglismaa ja kaks Saksa riiki, Münster ja Köln.

Pärast Suurbritannia sõjakuulutust Ühendatud Provintsidele vallutasid britid 1781. aastal selle fordi. prantslased vallutasid admiral Pierre André de Suffreni (1729–1788)  juhtimisel augustis 1782 fordi tagasi ja pidas ägedat merelahingut abivägedena saabunud Briti vägede vastu.

Trincomalee sadamat hinnati selle laia loodusliku sadama-ala pärast, mis pakkus suurepärast varjupaika igal aastaajal. Seetõttu tegi Suffren sadamast oma peamise baasi Ameerika iseseisvussõja ajal. Trincomalee tagastati Hollandi Ida-India Kompaniile pärast Pariisi lepingut 1783. aastal.

1795. aastal vallutasid britid fordi lõplikult. Arthur Wellesley (1. Wellingtoni hertsog) külastas seda paika Inglise Ida-India Kompanii kolonelina ja bangalo, kus ta peatus, on tuntud kui Wellesley Lodge. Praegu on see Sri Lanka sõjaväe Gajaba rügemendi 2. pataljoni ohvitseride söökla.

Mõlema maailmasõja ajal oli fordis Briti rannikusuurtükivägi, fordis on säilinud mitu moodsat betoonist suurtükipatareid. Briti valduses oli fort kuni Tseiloni iseseisvumiseni 1948. aastal.

vasakul|pisi|Fordi lõunapoolsed kindlustised
Trincomalee on oluline Sri Lanka lennu- ja mereväebaas. Fordis asub tänapäevalgi Sri Lanka sõjaväe Gajaba rügement, kuid külastajatele on see endiselt ligipääsetav.

Pargis elab umbes 200 aasta vanune aksishirvede populatsioon.

Välislingid

Kategooria:Portugali militaarehitised
Kategooria:Hollandi militaarehitised
Kategooria:Prantsusmaa militaarehitised
Kategooria:Suurbritannia militaarehitised
Kategooria:Sri Lanka ajalugu
Kategooria:Sri Lanka militaarehitised